شەفەق
نیوز/ زانایلیگ ئیسرائیلی لە ئاسەواری، باس ئاشکراکردن جیماگەی ئەفیون لەناو قاوەیکیگ
خەڕگین کردن ک تەمەنی ئەرا ٣٥٠٠ ساڵ چوودەو، ک دەسنشان وەکارهاوردن ئی مادە کەێد لە
رسوومەیل وەخاسکسپاردن کۆنە.
ئەو
پەیاکردنە ک وە کۆنترین بەڵگە لەبان وەکارهاوردن هوشبەر لە جەهان دریەێدە قەڵەم، لە
ئەنجام تۆێژینەوەی هاوبەشیگ هات ناوبەین دەسەڵات ئاسەواری ئیسرائیل و پەیمانگای زانستی
وایزمان.
هەردوگ
لایەنەگە لە ساڵ ٢٠١٢ دەسکردنە مینەکردن، دویای ئەوە ک چاڵکەنین لە ناوچەیگ ناوڕاس
ئیسرائیل بڕیگ قەور لە دویادویای سەردەم برۆنزی خستەدەر.
تۆێژینەرەیل
لەو شینە قاجاخەیلیگ خەڕگین وەشیوەی بەر خشخاش پەیا کردن ک ئەفیون لەلی دروس کریەێد،
و میژووی ئەرا سەدەی چواردەهەم وەرجە زایینی چوودەو.
زانایل
لە بەیاننامەیگ دیاری کردن ک ئەو قاجاقەیلە ئەرا هەڵگردن ئەو هوشبەفە وەکار هاوریانە،
لە وەختیگ ک وەرجەیە وتن ئەرا رسوومەیل وەخاسکسپاردن لەلای کەنعانیەیل وەکار هاوریاگە.
رۆن
بنیری زانای ئاسەواری ئیسرائیلی، مەزەنە کرد ک ئەو قاوەیلە نریاسە ناو قەورەیلیگ لە
رسوومەیل چەمەری مردگەیل.
بنیری
وتیش: کەسەیل بنەماڵەگە یا کاهینەگە تەقەلای دەێد فریشتەی مردگەیل بچڕێد و بچوودە ئاست
سەرخوەشی وە ئەفیون.
وتیش:
ئەو جیماگەی ئەفیونە ک پەیا کریانە، وە ئاو یا وە شەراب کاڵەو کریانە.
